stanford-oval/wikipedia huggingface dataset:
Amon Düül II
Jäsenet

Tässä on lueteltu yhtyeen jäseniksi merkityt muusikot vuosien 1969-1981 levyillä. Jos muusikot on merkitty vierailijoiksi, on heidän suorituksensa sulkeissa. Listassa ei ole ainoastaan vierailijoina esiintyneitä muusikoita. Lähteenä on käytetty levyjen kansia.
| Nimi | Phallus Dei | Yeti | Danz der Lemminge | Carnival in Babylon | Wolf City | Live in London | Vive la Trance | Hijack | Made in Germany | Pyragony X | Almost Alive> .. | Only Human | Vortex |
| --- | --- | --- | --- | --- | --- | --- | --- | --- | --- | --- | --- | --- | --- |
| Chris Karrer | viulu, kitarat, saksofoni, laulu | viulu, kitarat, laulu | viulu, kitarat, laulu | viulu, kitarat, saksodoni, laulu | viulu, kitarat, saksofoni | viulu, kitara, saksofoni | viulu, kitara, saksofoni, marakassi, mellotron, laulu | viulu, kitara, saksofoni, laulu | viulu, kitara, banjo, laulu | viulu, kitara, saksofoni, laulu | kitara, saksofoni, laulu | viulu, kitara, saksofoni, munniharppu, laulu | viulu, kitarat, saksofonit |
| John Weinzierl | kitara, basso | kitara, laulu | kitara, laulu | kitarat, laulu | kitara, laulu | kitara, laulu | kitarat, laulu, basso | kitara | kitara | kitara, laulu | kitara |  | (kitara) |
| Falk Rogner | urut | urut | urut, elektroniikka | (urut) | urut, syntetisaattorit, elektroniikka | urut, syntetisaattori | urut, syntetisaattori, harmoni | syntetisaattori | urut, syntetisaattori |  |  |  | syntetisaattori |
| Renate Knaup | laulu, tamburiini | laulu, tamburiini | (laulu) | laulu | laulu | laulu | laulu | laulu | laulu |  |  |  | laulu, tamburiini |
| Dieter Serfas | rummut |  |  |  |  |  |  |  |  |  |  |  |  |
| Peter Leopold | rummut | rummut | rummut, lyömäsoittimet, piano | rummut, tamburiini | (timbaalit) | rummut | rummut, lyömäsoittimet, piano | rummut, lyömäsoittimet, kitara | rummut, lyömäsoittimet | rummut | rummut | rummut, lyömäsoittimet |  |
| Christian "Shrat" Thierfeld | bongorummut, laulu, alttoviulu | bongorummut, laulu |  |  |  |  |  |  |  |  |  |  |  |
| Dave Anderson | basso | basso |  |  |  |  |  |  |  |  |  |  |  |
| Lothar Meid |  |  | bassot, laulu | basso, laulu | basso, syntetisaattori, laulu | basso, laulu | (laulu, sormien napsuttelu) | basso, kitara, laulu |  |  |  |  | (basso) |
| Karl-Heinz Hausmann |  |  | elektroniikka | kosketinsoittimet, urut, elektroniikka |  |  |  |  |  |  |  |  |  |
| Danny Fichelscher |  |  |  | rummut, congat | rummut, kitarat, laulu | rummut |  |  |  |  |  |  | rummut, lyömäsoittimet, kitara |
| Robby Heibl |  |  |  |  |  |  | basso, kitarat, sello, viulu, laulu |  | basso, kitara, viulu, laulu |  |  |  |  |
| Nando Tischer |  |  |  |  |  |  |  |  | kitara, laulu |  |  |  |  |
| Klaus Ebert |  |  |  |  |  |  |  |  |  | kitara, basso, laulu | kitara, basso, laulu | kitara, basso, laulu |  |
| Stefan Zauner |  |  |  |  |  |  |  |  |  | kosketinsoittimet, kitara, laulu | kosketinsoittimet, syntetisaattori, laulu | kosketinsoittimet, syntetisaattori, basso, laulu | (piano, syntetisaattori) |
| Jörg Evers |  |  |  |  |  |  |  |  |  |  |  |  | basso, kitarat, syntetisaattori |
Battista Pininfarina

Battista Pininfarina
Giovanni Battista ”Pinin” Farina, myöhemmin Battista Pininfarina (2. marraskuuta 1893 Torino, Italia – 3. huhtikuuta 1966) oli italialainen muotoilija ja autosuunnittelija. Hän perusti nimeään kantavan suunnitteluyritys Pininfarinan. Hänen lempinimensä pinin (pikkuveli) oli niin vakiintunut yleisessä käytössä, että hän otti sen osaksi virallista nimeään vuonna 1961. Hän oli ollut 12-jäsenisen sisarusparven toiseksi nuorin. Pininfarinan nimi yhdistetään moneen tunnettuun automerkkiin, kuten esimerkiksi Ferrariin.
Aiheesta muualla

Kuvia tai muita tiedostoja aiheesta Battista Pininfarina Wikimedia Commonsissa
Blunt

Blunt on muun muassa seuraavien henkilöiden sukunimi:
Anne Blunt (1837–1917), Wentworthin paronitar, brittiläinen hevostenkasvattaja
Anthony Blunt (1907–1983), brittiläinen taidehistorioitsija ja vakooja
Emily Blunt (s. 1983), brittiläinen näyttelijä
James Blunt (s. 1974), brittiläinen muusikko
Judith Blunt-Lytton (1873–1957), Wentworthin paronitar, brittiläinen hevostenkasvattaja
Matt Blunt (s. 1970), yhdysvaltalainen republikaanipoliitikko
Roy Blunt (s. 1950), yhdysvaltalainen republikaanipoliitikko
Wilfrid Scawen Blunt (1840–1922), brittiläinen diplomaatti, runoilija, esseisti, matkailija ja arabianhevosten kasvattaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Bozeman

| City of Bozeman |
| --- | --- |
 Bozeman, Montana

 City of Bozeman
 Koordinaatit: 45°40′40″N, 111°2′50″W 
Valtio:  Yhdysvallat
Osavaltio:  Montana
Piirikunta:  Gallatinin piirikunta
Hallinto:  
 – Pormestari:  Carson Taylor
Pinta-ala:  
 – Kokonaispinta-ala:  49,6 km²
 – Josta vettä:  0,08 km² (0.16 %)
Korkeus:  1 468 m 
Väkiluku (2015 arvio ):  43 405
 – Väestötiheys:  876,5 as./km²
 – Metropolialue:  100 739
Aikavyöhyke:  UTC-7
 
 www.bozeman.net 
Infobox OKVirheellinen NIMI-arvo: 
Bozeman on kaupunki Yhdysvalloissa Montanan osavaltiossa. Se on Gallatinin piirikunnan hallintokeskus. Vuonna 2015 Yhdysvaltain väestönlaskentavirasto arvioi kaupungin väkiluvun olevan 43 405 ja sitä ympäröivän piirikunnan 100 739.
Kaupunki sai alkunsa elokuussa 1864 ja siitä tuli virallisesti kaupunki huhtikuussa 1883. Nykyisen hallintorakenteensa kaupunki sai vuonna 1922. Nimensä kaupunki on saanut John M. Bozemanilta, joka oli avainhenkilö kaupungin perustamisessa.
Kaupungissa sijaitsee Montanan osavaltionyliopisto. Bozemanissa ilmestyy paikallislehti Bozeman Daily Chronicle. Kaupunkia lähin lentokenttä Bozeman Yellowstone International Airport sijaitsee 13 kilometrin päässä Belgraden pikkukaupungissa.
Historia

Gallatin-laakso, missä Bozeman sijaitsee, oli alun perin pääosin Crow-intiaanien aluetta. Vuonna 1863 John Bozeman ja John Jacobs avasivat laakson läpi kulkevan Bozeman Trailin viereisessä piirikunnassa sijaitsevaan kaivoskaupunki Virginia Cityyn. Elokuussa 1864 John Bozeman, Daniel Rouse ja William Beall tonttikartoittivat alueen. Vuonna 1868 intiaanisotiin kuuluva Red Cloudin sota sulki Bozeman Trailin, mutta pikkukaupungin hedelmällinen maaperä houkutti pysyvää uudisasutusta.
Montanan osavaltionyliopisto perustettiin kaupunkiin vuonna 1893.
Vuonna 1957 kaupunkiin perustettiin paleontologisesta kokoelmastaan tunnettu Museum of the Rockies -museo. Museossa on laaja kokoelma dinosaurusten fossiileja, mukaan lukien Tyrannosaurus rexin luuranko.
Vuonna 1992 ensi-iltansa saanutta elokuvaa Ja keskellä virtaa joki kuvattiin Bozemanin keskustassa ja vanhassa postitoimistossa.
Maantiede ja ilmasto

Bozeman on 1 468 metriä merenpintaa korkeammalla. Kaupunkia ympäröivät Bridger Mountains -vuoret pohjoiskoillisessa, Tobacco Root Mountains -vuoret länsilounaassa, Big Belt Mountains -vuoret luoteessa, Horseshoe Hills -vuoret luoteessa, Gallatin Range -vuorijonon Hyalite Peaks -vuoret etelässä ja Madison Range -vuorijonon Spanish Peaks -vuoret etelälounaassa. Yellowstonen kansallispuisto on kaupungista 150 km etelään.
Kaupungissa vallitsee mannerilmasto (Köppen Dfb). Talvet ovat kylmiä ja lumisia ja kesät melko lämpimiä. Korkeasta ilmanalasta johtuen päivän ja yön väliset lämpötilavaihtelut voivat olla suuria. Korkein mitattu lämpötila kaupungissa on 41 °C (105 °F) ja alin -42 °C (-43 °F).
Aiheesta muualla

Kuvia tai muita tiedostoja aiheesta Bozeman Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Bozeman, Montana
Bozemanin pääkatu vuonna 1873
Bozemanin pääkatu 2011
Käännös suomeksi
Borgin hiippakunta

| Borgin hiippakunta |
| --- | --- |

Valtio:   Norja
Uskontokunta:  Norjan kirkko
Piispanistuin:  Fredrikstad
Tuomiokirkko:  Fredrikstadin tuomiokirkko
Piispa:  Kari Mangrud Alvsvåg
Perustettu:  1969
 
 Borg bispedømme 
Infobox OKVirheellinen NIMI-arvo: 
Borgin hiippakunta on Norjan kirkkoon kuuluva hiippakunta. Siihen kuuluvat Østfoldin lääni sekä Akershusin lääni lukuun ottamatta Askeria ja Bærumia. Piispanistuin on Fredrikstadissa, ja piispana on vuodesta 2022 lähtien ollut Kari Mangrud Alvsvåg. Tuomiokirkkona toimii Fredrikstadin tuomiokirkko.
Historia

Hiippakunta erotettiin Oslon hiippakunnasta vuonna 1969.
Piispat

Per Lønning 1969–1976
Andreas Aarflot 1976–1977
Gunnar Lislerud 1977–1990
Even Fougner 1990–1998
Ole Christian Mælen Kvarme 1998–2005
Helga Haugland Byfuglien 2005–2011
Atle Sommerfeldt 2012–2021
Kari Mangrud Alvsvåg 2022–
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut
Hiippakunnan tuomiokirkko on Fredrikstadin tuomiokirkko.
Andrej Hlinka

Andrej Hlinka vuonna 1908.
Andrej Hlinka (27. syyskuuta 1864 Černová, Itävallan keisarikunta – 16. elokuuta 1938 Ružomberok, Tšekkoslovakia) oli slovakialainen katolinen pappi, poliitikko ja toimittaja, joka oli Slovakian itsehallintoa ajaneen liikkeen johtaja ensin Itävalta-Unkariin kuuluneessa Unkarin kuningaskunnassa ja sitten maailmansotien välisen ajan Tšekkoslovakiassa. Hän oli vaikutusvaltaisen Slovakian kansanpuolueen (SLS) pitkäaikainen johtaja.
Elämä ja ura > Itävalta-Unkarin aika

Köyhään talonpoikaisperheeseen syntynyt Hlinka vihittiin papiksi vuonna 1889. Hän liittyi vuonna 1895 Slovakian kansallispuolueeseen (SNS) sekä Unkarin katoliseen kansanpuolueeseen, josta hän kuitenkin erosi vuonna 1901. Hän tuki slovakkien kansallista heräämistä ja raittiusliikettä ja toimitti Anton Bielekin kanssa Ľudové Noviny -julkaisua. Hlinka vastusti unkarin määräämistä Slovakian maalaiskoulujen pakolliseksi kieleksi, koska se hankaloitti opetusta ja lisäsi lukutaidottomuutta.
Hlinka toimi vuodesta 1905 seurakuntapappina Ružomberokin teollisuuskaupungissa, johon myös hänen synnyinkylänsä Černová nykyään kuuluu. Hän oli mukana, kun vuonna 1906 perustettiin SNS:n osana toiminut Slovakian kansanpuolue (Slovenská l’udová strana, SLS). Unkarilaismielinen piispa Sándor Párvy erotti Hlinkan virasta tämän tuettua vuoden 1906 Unkarin parlamentin vaaleissa avoimesti SNS:n ehdokasta. Hlinka pidätettiin marraskuussa 1906 syytettynä Unkarin vastaisesta poliittisesta agitaatiosta ja hän sai joulukuussa kahden vuoden vankeustuomion, jota vuonna 1908 vielä pidennettiin puolellatoista vuodella hänen jatkettua kiihotustaan seurakunnalleen pitämässään jäähyväispuheessa. Ennen vankeustuomionsa alkua hän kiersi Böömissä ja Määrissä luennoimassa Slovakian tilanteesta.
Lokakuussa 1907 Hlinkan synnyinkylässä tapahtui niin sanottu Černován verilöyly, kun Unkarin viranomaiset ja hiippakunnan hallinto olivat evänneet Hlinkalta luvan vihkiä käyttöön hänen aloitteestaan rakennettu kylän uusi kirkko ja unkarilaiset santarmit ampuivat Hlinkan puolesta mieltä osoittanutta aseetonta väkijoukkoa surmaten 15 ihmistä. Tapaus herätti maailmalla paheksuntaa ja toi Hlinkalle kansainvälistä mainetta. Hlinka suoritti aiemmin saamansa vankeustuomion marraskuusta 1907 helmikuuhun 1910 Szegedissä ja käänsi vankilassa Vanhan testamentin slovakiksi. Huhtikuussa 1909 paavi Pius X kumosi Hlinkan erottamisen papinvirasta.
Slovakian kansanpuolue muutettiin vuonna 1913 Hlinkan aloitteesta kokonaan itsenäiseksi puolueeksi. Hänet valittiin puolueen edustajana Unkarin parlamenttiin. Puolue oli katolilainen, sillä Hlinka piti katolista uskoa erottamattomana osana Slovakian kansallista identiteettiä.
Jälkimaine

Toisen maailmansodan aikana Hlinkan entinen puoluetoveri Tiso johti Saksan liittolaisena Slovakian nukkevaltiota, jossa Hlinkaa kunnioitettiin kansallissankarina. Hlinkan mukaan nimettiin myös HSLS:n perustama Hlinkan kaarti, joka osallistui holokaustin toimeenpanoon. Sodan jälkeisessä kommunistisessa Tšekkoslovakiassa Hlinka julistettiin kirkolliseksi fasistiksi. Vuonna 1993 itsenäistyneessä Slovakiassa hänestä on jälleen tullut kunnioitettu hahmo, joskin lähinnä nationalistisissa ja kristillisdemokraattisissa piireissä. Hänen kuvansa oli vuoteen 2009 käytössä olleessa tuhannen Slovakian korunan setelissä ja vuonna 2007 Slovakian parlamentti hyväksyi hänen ansioitaan koskeneen julistuksen. Hlinka on Slovakiassa edelleen kiistelty hahmo.
Kuoltuaan Hlinka haudattiin aluksi jesuiittojen kryptaan, mutta hänen kotikaupunkinsa Ružomberokin keskusaukiolle pyhän Andreaan kirkon alle rakenteilla ollut ensimmäisessä maailmansodassa kuolleiden muistomerkki muutettiin Hlinkan mausoleumiksi, johon hänen hautansa siirrettiin lokakuussa 1939. Hlinkan jäännökset siirrettiin helmikuussa 1945 tuntemattomaan paikkaan, ja mausoleumi muutettiin vuonna 1948 pelkäksi sodissa kaatuneiden muistomerkiksi. Se palautettiin Hlinkan muistomerkiksi vuosina 1990–1991 ja myös hänen arkkunsa palautettiin sinne vuonna 2003. Mausoleumissa on myös kappeli.
Aiheesta muualla

Kuvia tai muita tiedostoja aiheesta Andrej Hlinka Wikimedia Commonsissa
Hlinka vuonna 1937.
Hlinkan mausoleumi Ružomberokissa.
Brooke Nevin

Brooke Nevin vuonna 2006.
Brooke Candice Nevin (s. 22. joulukuuta 1982) on kanadalainen näyttelijä. Hänen tunnetuimmat roolihahmonsa ovat Rachel Berenson scifi-sarjassa Animorphs (1998–1999) ja Julianne ”Jules” Simms tv-sarjassa Breakout Kings (2011–2012). Hän oli pääosassa Tiedän mitä teit viime kesänä -trilogian suoraan videolle julkaistussa kolmannessa elokuvassa Tiedän mitä teit viime kesänä 3.
Aiheesta muualla

Brooke Nevin Internet Movie Databasessa. (englanniksi)
Brooke Smith

| Brooke Smith> Henkilötiedot |
| --- | --- |
Koko nimi:  Brooke Smith
Syntynyt: 22. toukokuuta 1967 (ikä 57)  New York, New York
Ammatti:  näyttelijä
Puoliso:  Steve Lubensky (1999–)
Näyttelijä
Merkittävät roolit:  Catherine Martin (Uhrilampaat) Erica Hahn (Greyn anatomia)
Aiheesta muualla
IMDb 
Elonet
Brooke Smith (s. 22. toukokuuta 1967 New York, New York) on yhdysvaltalainen näyttelijä. Hänet tunnetaan parhaiten Erica Hahnin roolista ABC:n draamasarjassa Greyn anatomia. Hän on vieraillut myös esimerkiksi televisiosarjoissa Mullan alla, Kova laki, Yli synkän virran ja Weeds sekä näytellyt muun muassa elokuvissa Uhrilampaat, Bad Company ja Lainakengissä.
Aiheesta muualla

Brooke Smith Internet Movie Databasessa. (englanniksi)
Bessatsu Shōnen Magazine

| Bessatsu Shōnen Magazine> 別冊少年マガジン |
| --- | --- |
Aihealue:  Shōnen
Julkaisija:  Kōdansha
Levikki:  68 000
Perustettu:  9. syyskuuta 2009
Kotikunta:  Tokio
Kotimaa:  Japani
Ilmestymistiheys:  kuukausittain
Kieli:  japani
Aiheesta muualla
Kotisivu
Bessatsu Shōnen Magazine (jap. 別冊少年マガジン, Bessatsu Shōnen Magajin) on Japanissa kuukausittain ilmestyvä mangalehti, jota julkaisee Kōdansha. Lehti perustettiin syyskuussa 2009 Kōdanshan toisen lehden, Shūkan Shōnen Magazinen, spin-offiksi.
Aiheesta muualla

Viralliset kotisivut (japaniksi)
Bessatsu Shōnen Magazine   Anime News Networkissa (englanniksi)
Besse-et-Saint-Anastaise

| Besse-et-Saint-Anastaise |
| --- | --- |
 Saint-Andrén kirkko
 vaakuna
 Besse-et-Saint-Anastaise
 Koordinaatit: 45°30′50″N, 2°56′01″E 
Valtio:  Ranska
Alue:  Auvergne-Rhône-Alpes
Departementti:  Puy-de-Dôme
Arrondissementti:  Issoire
Pinta-ala:  
 – Kokonaispinta-ala:  72,4 km²
Väkiluku (2020):  1 476 
 – Väestötiheys:  20 as./km²
Kunnan numero:  63038
 
 Kunnan kotisivut 
Infobox OKVirheellinen NIMI-arvo: 
Besse-et-Saint-Anastaise on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 46 kilometriä Clermont-Ferrandin kaupungista etelään.
Super-Besse
Keskiaikaisen kaupungin keskustassa sijaitseva Saint-Andrén kirkko on rakennettu laavakivestä. Kirkko oli alun perin rakennettu romaaniseen tyyliin, mutta 1400-luvulla se uusittiin ja se sai goottilaisia muotoja. Vuonna 1886 se luokiteltiin historialliseksi muistomerkiksi.
Super-Bessen hiihtokeskus perustettiin kunnan alueelle vuonna 1961. Rinteet ovat Puy de Sancyn etelärinteellä 1 350 ja 1 850 metrin välillä. Hiihtokeskuksessa on 27 rinnettä ja 21 hiihtohissiä.
Aiheesta muualla

Kuvia tai muita tiedostoja aiheesta Besse-et-Saint-Anastaise Wikimedia Commonsissa
Bessans

| Bessans |
| --- | --- |
 Kunnantalo, kaatuneiden muistomerkki ja Saint-Jean-Baptisten kirkko
 Bessans
 Koordinaatit: 45°19′N, 7°00′E 
Valtio:  Ranska
Alue:  Auvergne-Rhône-Alpes
Departementti:  Savoie
Arrondissementti:  Saint-Jean-de-Maurienne
Pinta-ala:  
 – Kokonaispinta-ala:  128,1 km²
Väkiluku (2016):  345 
 – Väestötiheys:  2 as./km²
Kunnan numero:  73040
 
 Kunnan kotisivut 
Infobox OKVirheellinen NIMI-arvo: 
Bessans on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Arc-joen varrella, noin 66 kilometriä Saint-Jean-de-Mauriennen kaupungista itään Italian rajalla.
Bessansin paholainen
Kunnan erikoisuus on Bessansin paholaista (Diable de Bessans) kuvaavat patsaat. Patsaiden historia juontaa vuoteen 1857, jolloin paikallinen pappi ja kanttori vihoittelivat toisilleen. Kanttori veisti paholaista ja pappia kuvaavan patsaan. Kiista vähitellen unohtui ja patsas jäi lojumaan nurkkaan. Eräänä päivänä paikalle tullut turisti näki patsaan ja osti sen. Tästä alkoi Bessansin paholaisen kaupallinen alku. Myös kunnan keskustassa on yksi patsas.
Bessans on yksi suurimmista pohjoismaisten hiihtolajien suorituspaikoista Ranskassa. Alue sijaitsee 1750 metriä meren pinnan yläpuolella, ja siellä on 133 km murtomaahiihtoreittejä sekä ampumahiihtostadion. Se on osa laajempaa Haute Maurienne Vanoisen kuntayhtymän hiihtoaluetta.  Bessansissa hiihdetään vuosittain hiihtomaraton, Marathon de Bessans, joka kuuluu Euroloppet kiertueeseen.
Aiheesta muualla

Kuvia tai muita tiedostoja aiheesta Bessans Wikimedia Commonsissa
Boeing 747-8
Tekniset tiedot

Otettu käyttöön vuonna 2010.
|  | 747-8i | 747-8F |
| --- | --- | --- |
Ohjaamohenkilöstöä: kaksi
| Matkustajakapasiteetti | 605 (maksimi)  467 (3 luokkaa) | - |
Kokonaispituus: 76,3 m
Siipien kärkiväli: 68,5 m
Siipien pinta-ala: 554 m²
Siiven kulma: 37,5°
Korkeus: 19,4 m
Matkustamon leveys: 6,13 m
Suurin lentoonlähtöpaino: 448 000 kg
| Suurin laskeutumispaino | 312 000 kg | 343 000 kg |
| Suurin rakenteellinen hyötykuorma | 76 700 kg | 134 000 kg |
| Suurin polttoainekapasiteetti | 239 000 l | 228 000 l |
| Matkalentonopeus 10 700 metrissä | 0,855 Mach  917 km/h | 0,845 Mach 908 km/h |
Suurin nopeus: 0,90 Mach
| Suurin kantomatka | 14 800 km suurimmalla lentoonlähtöpainolla | 8 130 km täydellä rahdilla, 134 000 kg |
| Rahtikapasiteetti | 162 m³ | 855 m³ |
Suurin matkalentokorkeus: 13 100 m
Moottorit (4×): General Electric GEnx-2B67
Teho (4×): 296 kN
Boeing 747-8F-rahtiversio Nippon Cargon väreissä
Boeing 747-8I:n alakerran matkustamo.
Boeing 747-8I:n portaikko.
Blumhouse Productions

| Blumhouse Productions |
| --- | --- |

Perustettu:  2000
Perustaja:  Jason Blum
Kotipaikka:  Los Angeles, Kalifornia, Yhdysvallat
Toiminta-alue:  maailmanlaajuinen
Toimiala:  elokuvien ja televisio-ohjelmien tuotanto
Omistaja:  Jason Blum
Kotisivu:  www.blumhouse.com
Infobox OKVirheellinen NIMI-arvo: 
Blumhouse Productions on yhdysvaltalainen elokuvien ja televisio-ohjelmien tuotantoyhtiö. Yhtiön perusti Jason Blum vuonna 2000. Yhtiö tunnetaan pääasiassa alhaisen budjetin kauhuelokuvien tuottajana, kuten elokuvista Paranormal Activity, Sinister ja Riivattu. Blumhouse on myös tuottanut draamaelokuvia, kuten Whiplash ja BlacKkKlansman, jotka molemmat ovat olleet ehdolla parhaan elokuvan Oscar-palkinnon saajaksi.
Blumhouse Productionsilla on yhteistyösopimus tuotantoyhtiö Universal Picturesin kanssa.
Aiheesta muualla

Blumhouse Productions Elonetissä
Blumhouse Productions
Boeing 747 Large Cargo Freighter

| Boeing 747 Large Cargo Freighter |
| --- | --- |

Tyyppi:  rahtilentokone
Valmistaja:  Boeing
Suunnittelija:  Boeing Design Center Moscow
Ensilento:  9. syyskuuta 2006
Esitelty:  syyskuu 1995
Tila:  käytössä
Valmistusmäärä:  3 
Boeing 747 Large Cargo Freighter (tunnetaan myös nimellä Dreamlifter) on Boeingin Boeing 747:stä tehty laajarunkoinen rahtilentokone. Se on suunniteltu Boeing 787 Dreamliner -koneiden osien kuljettamista varten. Dreamlifterit ovat modifioituja normaalista reittiliikenteestä poistettuja 747-koneita.
Keväällä 2020 koneilla kuljetettiin koronavirusepidemiassa tarvittuja suojavarusteita Kiinasta Yhdysvaltoihin.
Dreamlifter lastauksessa.
Tekniset tiedot

|  | B747 LCF | B747-400 (vertailu) |
| --- | --- | --- |
| Pituus | 71,68 m | 70,66 m |
| Siipien kärkiväli | 64,92 m | 64,92 m |
| Korkeus | 21,54 m | 19,4 m |
| Paino tyhjänä | 180,5 t | 179 t |
| Suurin lentoonlähtöpaino | 364 t | 396 t |
| Suurin nopeus | 0,82 mach | 0,85 mach |
| Toimintamatka maksimikuormalla | 7 800 km | 13 450 km |
Moottorit (esimerkiksi): 4 × Pratt & Whitney PW4062
Ohjaamohenkilökunta: Kaksi
Aiheesta muualla

Wikimedia Commonsissa on kuvia tai muita tiedostoja aiheesta .
Boeingin sivut aiheesta
Boldklubben 1903

Boldklubben 1903 (monesti B 03 tai B 1903) on jalkapalloseura Kööpenhaminan kaupungista. Kaudella 2017–18 seura pelaa Tanskan kuudenneksi korkeimmalla sarjatasolla. B 1903 on voittanut Tanskan mestaruuden seitsemän kertaa: 1920, 1924, 1926, 1938, 1969, 1970, 1976. Tanskan cupin Boldklubben on voittanut 1979 ja 1986.
Boldklubben af 1893

Boldklubben af 1893 (monesti B 93) on jalkapalloseura Østerbrosta, Kööpenhaminasta. Seura pelaa kaudella 2017–18 maan kolmanneksi korkeimmalla sarjatasolla 2. divisioonassa. B 93 on voittanut Tanskan mestaruuden yhdeksän kertaa: 1916, 1927, 1929, 1930, 1934, 1935, 1939, 1942 ja 1946. Tanskan cupin seura on voittanut 1982.
Bpifrance

| Banque publique d'investissement |
| --- | --- |
Perustettu:  2012
Kotisivu:  www.bpifrance.fr
Infobox OKVirheellinen NIMI-arvo: 
Bpifrance (Banque publique d'investissement) on ranskalainen investointipankki.
Sen omistavat valtiollinen Caisse des dépôts et consignations ja EPIC Bpifrance.
Brooken piirikunta

Brooken piirikunta (engl. Brooke County) on Yhdysvaltojen Länsi-Virginian osavaltiossa sijaitseva piirikunta. Sen väkiluku oli 22 559 vuonna 2020. Piirikunnan hallintokeskus on Wellsburgin kaupunki. Piirikunta on perustettu vuonna 1796.
Väestö

Vuonna 2020 Brooken piirikunnan 22 559 asukkaasta valkoisia oli 96,3 %, mustia 1,5 %, aasialaisia 0,5 % ja alkuperäisasukkaita 0,2 %. Vuonna 2019 2,2 % asukkaista puhui kotonaan jotain muuta kieltä kuin englantia ja 1,4 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Brooken piirikunta Wikimedia Commonsissa
Blur (albumi)

| Blur Blur |
| --- | --- | --- |

Studioalbumin tiedot
 Äänitetty : kesäkuu–marraskuu 1996
 Julkaistu: 10. helmikuuta 1997
 Formaatti: CD
 Tuottaja(t): Stephen Street, Blur
 Tyylilaji: Alternative rock   Indie rock
 Kesto: 57.01
 Levy-yhtiö: Food Records Virgin Records America
Blurin muut julkaisut
| The Great Escape 1995 | Blur 1997 | 13 1999 |
Blur on brittipop-yhtyeen Blurin viides studioalbumi, joka julkaistiin 10. helmikuuta 1997 Britanniassa. Se sijoittui ensimmäiseksi Britannian albumilistalla. Levyllä on mm. kappaleet ”Song 2” ja ”Beetlebum”. Albumi on myynyt kultaa Yhdysvalloissa.[lähde? ]
Kappalelista

Kappaleet kirjoittaneet Damon Albarn, Graham Coxon, Alex James ja Dave Rowntree, ellei toisin mainittu.
”Beetlebum” – 5:04
”Song 2” – 2:02
”Country Sad Ballad Man” – 4:50
”M.O.R.” (Blur, David Bowie, Brian Eno) – 3:27
”On Your Own” – 4:26
”Theme from Retro” – 3:37
”You're So Great” (Graham Coxon) – 3:35
”Death of a Party” – 4:33
”Chinese Bombs” – 1:24
”I'm Just a Killer for Your Love” * – 4:11
”Look Inside America” – 3:50
”Strange News from Another Star” – 4:02
”Movin’ On” – 3:44
”Essex Dogs” – 8:08
Japanin versiossa ”Dancehall” erillisenä bonusraitana – 6:25
*Tuottanut Blur